પોલીસે સુનિલકુમાર બ્રહ્મદેવ શર્માને દબોચ્યા બાદ નવા નરોડા અમદાવાદના એલ.આઇ.સી. એજન્ટ દેવેન્દ્રસિંહ ઉર્ફે દેવુસિંહ કરણસિંહ ચંદાવત, ચિલોડામાં ફાયનાન્સ ચલાવતા યુવરાજસિંહ પ્રવિણસિંહ ચૌહાણ, યુવરાજસિંહના ચિલોડા ખાતેના ફાયનાન્સમાં નોકરી કરતા મયુરકુમાર બાબુભાઇ કડીયા સાથે મળી ગાંધીનગર સરિતા ઉદ્યાનમાં ભેગા થઇ અપહરણ સાથે ખંડણીનું પૂર્વ આયોજીત કાવતરૂ રચ્યુ હતું અને તેમાં ફાયનાન્સર યુવરાજસિંહના ભાગીદાર સુનિલકુમાર બ્રહ્મદેવ શર્માએ પોતાની ફોઇના દિકરાનું અપહરણ કરી ખંડણી માગવાથી મોટી રકમ મળી શકે તેમ હોઇ દેવેન્દ્રસિંહે રાકેશ પટેલ નામનું ખોટુ નામ ધારણ કરી કારખાનેદાર સુનિલકુમાર શર્માને ટેન્કર બનાવવાનો ઓર્ડર આપવાના બહાને પ્રાંતિજ ત્રણ રસ્તા પર બોલાવ્યા હતા અને આ ગુનાને અંજામ આપવા મયુર કડીયાએ ઇકો ગાડી ભાડે કરી લાવી દેવેન્દ્રસિંહ તેમજ યુવરાજસિંહ ચૌહાણ, મયુર કડીયા સહિતનાઓએ કારખાનેદારનું અપહરણ કરી ભિલોડા તાલુકાના ચીભડીયા આટાની સીમમાં લઇ જઇ ગડદાપાટુનો માર માર્યો હતો અને કારખાનેદારના હાથ, મોં બાંધી જઇ જીવતો છોડવા માટે રૂા.૫૦ લાખની ખંડણી માગી કારખાનેદારના પરિચિત વડવાસાના ચંદુભાઇ પટેલ પાસેથી રૂા.૧૦ લાખની ખંડણીની રકમ મેળવી હતી. પોલીસે ઝડપાયેલા શખ્સો પાસેથી રૂા.૧૦ લાખની ખંડણીમાંથી રૂા.૨.૦૫ લાખની મત્તા રીકવર કરી હતી તેમજ ગુનામાં વપરાયેલ મારક હથિયાર અને ઇકો ગાડી રીકવર કરી અપહરણ, ખંડણી અને લૂંટની ઘટનાનો ભેદ ખોલી નાખ્યો હતો.